NXT UK TakeOver: Blackpool

NXT UK TakeOver: Blackpool 200pxהפוסטר הרשמי של האירוע בכיכובם של מגוון מתאבקי NXT UK מידע ארגון  WWE מותג  NXT UK תאריך  12 בינואר 2019 עיר  בלקפול, לנקשייר, אנגליה אולם  אמפרס בולרום שיר (י) הנושא  "Doomsday" בביצוע Architects"Fight Fire With Fire" בביצועהפרודיג'י (עם Ho99o9) סדרת אירועי שלם וצפה של ה-WWETLC: שולחנות,סולמות וכיסאות:NXT UK TakeOverBlackpool:NXT TakeOverPhoenix סדרת אירועי NXT UK TakeOverראשון:NXT UK TakeOverBlackpoolCardiff סדרת אירועי NXT UK TakeOver: Blackpoolראשון:NXT UK TakeOverBlackpoolII
NXT UK TakeOver: Blackpool היה אחד מאירועי השלם וצפה של ארגון ההיאבקות האמריקאי, ה-WWE, השייך למחלקת בריטניה של התוכנית NXT, ה-NXT UK. כמו כן, האירוע שודר בערוץ של ה-WWE Network. האירוע נערך ב-12 בינואר 2019, באולם אמפרס בולרום שבבלקפול, לנקשייר, אנגליה וכלל קרבות בין המתאבקים של המותג NXT UK עקב העלילות, שנבעו ביניהם במהלך התקופה עד לקיום האירוע. האירוע היה האירוע הראשון בסדרת אירועי NXT UK TakeOver.

חמישה קרבות התנהלו באירוע. בקרב המרכזי, פיט דאן ניצח את ג'ו קופי ושמר על אליפות בריטניה של ה-WWE. לאחר הקרב, וולטר ערך את הופעת הבכורה שלו בארגון ותקף את קופי, לפני שדאן וולטר עמדו פנים אל מול פנים בקרב מבטים. עוד ברשימת הקרבות, זאק גיבסון וג'יימס דרייק ניצחו את מאסטש מאונטיין (טרנט סבן וטיילר בייט) וכתוצאה מכך הפכו לאלופי הזוגות הראשונים של NXT UK, טוני סטורם ניצחה את ריאה ריפלי וזכתה באליפות הנשים של NXT UK, ופין באלור ערך הופעה מפתיעה, כשהחליף את טראוויס בנקס הפצוע, וניצח את ג'ורדן דבלין.

הפקה
רקע

סדרת אירועי NXT TakeOver החלה ב-29 במאי 2014, כחלק מאירועי השלם וצפה של NXT, המשמשת כליגת הפיתוח של ה-WWE, כשערכה את האירוע השני שלה שהועבר בערוץ ה-WWE Network בשם NXT TakeOver. בחודשים שלאחר מכן, הביטוי "TakeOver" הפך למותג המייצג את כל אירועי השלם וצפה של NXT. ארגון הפיתוח השני של החברה, ה-NXT UK, ערך את תחילת שידוריו באוגוסט 2018 ולאחר כשלושה חודשים אימץ את אירועי ה-TakeOver של NXT. האירוע היה אירוע השלם וצפה הראשון של NXT UK בשנת 2019.

עלילות

האירוע כלל קרבות שנבעו מעלילות מתוסרטות שהתקיימו במהלך התוכנית של NXT UK.

לאחר שזכתה בטורניר הנשים לזכר מאי יאנג לשנת 2018, טוני סטורם הצהירה במהלך ראיון שהיא יכולה להתחרות על אליפות נשים כלשהי לבחירתה. היא טענה שהיא תאתגר את האלופה, ריאה ריפלי, לקרב על אליפות הנשים של NXT UK. הג'נרל מנג'ר, ג'וני סיינט הבטיח לסטורם שהיא תתחרה נגד ריפלי על התואר וקרב ביניהן נקבע לאירוע בבלקפול.

ב-2 בינואר 2019 בתוכנית NXT UK, מאסטש מאונטיין (טרנט סבן וטיילר בייט) ניצחו את Gallus (מארק קופי ווולפגנג) כדי להעפיל לשלב הגמר של טורניר אליפות הזוגות של NXT UK. מנגד, שבוע לאחר מכן, זאק גיבסון וג'יימס דרייק ניצחו את פלאש מורגן ובסטר ומארק אנדרוז כדי להעפיל לשלב הגמר. כתוצאה מכך, קרב בין הזוגות נקבע לאירוע בבלקפול אשר יקבע את זהות אלופי הזוגות הראשונים של NXT UK.

ב-2 בינואר 2019 בתוכנית NXT UK, ג'ו קופי, מארק קופי ווולפגנג (הידועים כקבוצת Gallus) תקפו את מאסטש מאונטיין. פיט דאן הגיע ונחלץ לעזרת סבן ובייט. לאחר מכן נודע שדאן יגן על אליפות בריטניה של ה-WWE נגד ג'ו קופי באירוע בבלקפול. חתימת החוזה בין השניים נערכה, וכתוצאה מכך הקרב ביניהם הפך לרשמי.

ב-2 בינואר 2019 בתוכנית NXT UK, דייב מסטיף ואדי דניס התחרו ביניהם בקרב שהסתיים ללא הכרעה. סיד סקאלה, עוזרו של הג'נרל מנג'ר, ג'וני סיינט, ובכירים נוספים הגיעו כדי להפריד בין שני המתאבקים, אך נכשלו במשימתם. כתוצאה מכך, ג'וני סיינט הכריז על קיום קרב ללא פסילות באירוע בבלקפול בין מסטיף לדניס.

ב-9 בינואר בתוכנית NXT UK, קרב בין טראוויס בנקס לבין ג'ורדן דבלין נקבע לאירוע בבלקפול.

אירוע

+ אישיויות אחרות על המסך תפקיד:  שם:צוות השידורויק ג'וסףנייג'ל מקגינסכרוזאנדי שפרדשופטיםדרייק וורץג'ואל אלןאדי אורנגושון מקלפליןמראייןרדזי צ'ייניאנגאניה

קרבות מקדימים

האירוע נפתח עם הקרב של מאסטש מאונטיין (טרנט סבן וטיילר בייט) נגד זאק גיבסון וג'יימס דרייק אשר קבע את זהות אלופי הזוגות הראשונים של NXT UK. דרייק וגיבסון ניצחו בקרב לאחר שביצעו על סבן את מהלך ה-Ticket to Mayhem וכתוצאה מכך הפכו לאלופי הזוגות הראשונים של NXT UK.

לאחר מכן, ג'ורדן דבלין היה אמור להתחרות נגד טראוויס בנקס. לפני הקרב, בנקס ביצע על דבלין את מהלך ה-Suicide Dive, אך לאחר מכן דבלין שם לעצמו למטרה לפגוע ברגלו של בנקס. לאחר שבנקס הוכרז כמי שלא יוכל לקחת חלק בקרב ולווה אל מאחורי הקלעים על ידי בכירי הארגון, עוזר הג'נרל מנג'ר, סיד סקאלה, הגיע ואמר שהוא חזה שדבלין יעשה משהו בסגנון הזה ולכן ארגן תוכנית ב'. הוא הכריז על כך שדבלין עדיין יתחרה בקרב מול יריב שנחשף והתגלה כלא אחר מאשר פין באלור, אשר שימש כמאמן של דבלין בצעירותו. בתום קרב של כשתים עשרה דקות, באלור ביצע על דבלין את מהלך הסיום שלו, ה-Coup De Grâce, כדי לנצח בקרב.

בקרב השלישי, אדי דניס התחרה נגד דייב מסטיף בקרב ללא פסילות. מסטיף ביצע על דניס את מהלך ה-Into The Void תוך כדי שהוא השליך את דניס על שולחן, שהונח בצד הזירה ובעקבות זאת נשבר. לאחר מכן, מסטיף הצמיד את דניס לניצחון בקרב.

בקרב הלפני אחרון, ריאה ריפלי הגנה על אליפות הנשים נגד טוני סטורם. ריפלי ביצעה על סטורם את מהלך ה-Riptide, אך לא הצליחה להצמיד אותה לספירת שלוש מלאה. מנגד, סטורם ביצעה על ריפלי את מהלך הסיום שלה, ה-Storm Zero, אך גם היא לא הצליחה להגיע למצב שבו היא יוצאת עם ידה על העליונה. לאחר מכן, ריפלי ניסתה לבצע שוב את מהלך ה-Riptide, אך סטורם הצליחה להפוך זאת למהלך ה-Storm Zero שבוצע בפעם השנייה. לאחר מהלך זה, סטורם הצמידה את ריפלי לספירת שלוש, ניצחה בקרב וזכתה באליפות הנשים של NXT UK.

הקרב המרכזי

הקרב המרכזי של הערב הפגיש את אלוף בריטניה, פיט דאן, שהגן על תואר האליפות נגד ג'ו קופי. דאן ביצע על קופי את מהלך הסיום שלו, ה-Bitter End, אך לא הצליח לנצח בקרב. מנגד, קופי ביצע על דאן את מהלך הדיסקוס קלוזליין, אך גם הוא לא הצליח להצמיד את דאן לניצחון. בנוסף, קופי ביצע על דאן את אותו המהלך גם מדופן הזירה וגם על הרצפה מחוץ לזירה. לאחר מכן, קופי ביצע את מהלך הפאמפהנדל סייד סלאם, במה שלא עזר לו בהצמדה לספירת שלוש. דאן השיב במהלך הסיום שלו בפעם השנייה. לאחר מכן, דאן ביצע על קופי את מהלך הדיסקוס קלוזליין ומהלך ה-Bitter End בפעם השלישית, שלא עזרו לו כדי לנצח בקרב. לאחר מהלכים אלה, דאן הכריח את קופי להיכנע לאחר שביצע עליו את החניקה המשולשת, שאפשרה לו את מלוא האחיזה ב"שבירת" האצבעות בידו של קופי. כתוצאה מההכנעה, דאן ניצח בקרב ושמר על האליפות בהצלחה.

לאחר הקרב, המתאבק וולטר ערך את הופעת הבכורה שלו ותקף את קופי באמצעות בעיטה, לפני שדאן ווולטר עמדו פנים אל מול פנים בקרב מבטים, שסיים את האירוע.

תוצאות

 מס'  תוצאות  התניות  זמן D1  ליגרו ניצח את סקסון האקסלי  קרב יחידים  לא ידוע D2  מרסל ברטל ופביאן אייכנר ניצחו את מארק אנדרוז ופלאש מורגן ובסטר  קרב זוגות  לא ידוע D3  ג'יני ניצחה את איילה דאון  קרב יחידים  לא ידוע 4  זאק גיבסון וג'יימס דרייק ניצחו את מאסטש מאונטיין (טרנט סבן וטיילר בייט)  קרב זוגות על אליפות הזוגות של NXT UK 23:45 5  פין באלור ניצח את ג'ורדן דבלין  קרב יחידים  11:45 6  דייב מסטיף ניצח את אדי דניס  קרב ללא פסילות  10:50 7  טוני סטורם ניצחה את ריאה ריפלי (א)  קרב יחידים על אליפות הנשים של NXT UK  14:50 8  פיט דאן (א) ניצח את ג'ו קופי בהכנעה  קרב יחידים על אליפות בריטניה של ה-WWE  34:15 (א) - מתייחס למתאבק/מתאבקים שהגיעו לקרב כאלוף/אלופיםD - מציין שהקרב היה קרב חושך (קרב שלא שודר בטלוויזיה)

טורניר על אליפות הזוגות של NXT UK

ראו גם
 NXT UK - מחלקת בריטניה של ה-WWE

קישורים חיצוניים


הערות שוליים

קטגוריה:אירועי שלם וצפה של ה-WWE בשנת 2019
קטגוריה:NXT TakeOver
קטגוריה:2019 בממלכה המאוחדת